Document ID: /roh_data/filtered/Billingualer_Corpus_interleaved-de-rm.jsonl.gz/1837

This is a text translated from German to Rumantsch Grischun.
Bettagsmandat 2010

Die Regierung an die Einwohnerinnen und Einwohner des Kantons Graubünden

Liebe Mitbürgerinnen und Mitbürger

Jedes Jahr am dritten Sonntag im September begehen wir den Eidgenössischen Dank-, Buss- und Bettag. Danken. Busse tun. Beten. … Diese drei Wörter sind in der Sprache der Kirchen stärker verankert als in unserem Alltag. Dennoch sind verschiedene Verhaltensweisen und Haltungen, welche in den drei Tätigkeiten «danken», «Busse tun» und «beten» zum Ausdruck kommen, auch heute für uns alle von Bedeutung.

Dem Wort «Danke!» begegnen wir im Alltag oft. Wir sagen «Vielen Dank!» oder «Dankeschön!». Das «Danken» im Sinne des Dank-, Buss- und Bettages geht aber über solche Umgangsformeln hinaus. Es basiert auf einer bewusst erlebten «Dankbarkeit». Vieles von dem, was wir besitzen oder von unseren Mitmenschen erhalten, nehmen wir als normal, ja fast als geschuldet, an. Nur dann, wenn wir uns bewusst sind, dass wir darauf keinen Anspruch haben, verspüren wir echte Dankbarkeit auch für unsere Gesundheit, für unsere materielle Absicherung, für die Möglichkeit, unser Leben in einem freien Land gestalten zu dürfen. Der heutige Dank-, Buss- und Bettag bietet uns Gelegenheit, die Selbstverständlichkeiten in unserem persönlichen Leben bewusst wahrzunehmen und auch für das Alltägliche dankbar zu sein.

Weniger verankert als «danken» ist in unserer Alltagssprache das Wort «Busse tun». Wir kennen das Verb «büssen», was soviel bedeutet wie die negativen Konsequenzen eines Fehlers, den wir gemacht haben, tragen zu müssen. Wir werden gebüsst, also bestraft. Im Normalfall gegen unseren Willen.

Anders beim «Busse tun». «Busse tun» setzt unsere Einsicht sowie unsere Bereitschaft zu Verhaltensänderungen voraus. Wir wollen die Folgen eines Fehlers wieder gutmachen. Wir wollen aus dem Fehler lernen und uns in Zukunft anders verhalten. Solche Umkehrprozesse sind im religiösen, politischen, beruflichen und vor allem auch im privaten Bereich möglich. So kann «Busse tun» zum Beispiel bedeuten, dass wir einen uns nahe stehenden Menschen für eine Grobheit um Verzeihung bitten. Im beruflichen Umfeld kann «Busse tun» bedeuten, ein unredliches Geschäft rückgängig zu machen oder einen überrissenen Gewinn zurückzugeben. Für Politikerinnen und Politiker heisst «Busse tun» unter anderem, zu einem Fehlentscheid zu stehen und dafür die Verantwortung zu übernehmen. Der heutige Dank-, Buss- und Bettag bietet uns Gelegenheit, unser Verhalten gegenüber der Natur, gegenüber unseren Mitmenschen und gegenüber uns selber ehrlich zu hinterfragen und – falls nötig – nach Möglichkeiten der Umkehr, der Busse zu suchen.

Auch über die dritte Tätigkeit, welche dem heutigen Tag ihren Namen gibt, das «Beten» existieren verschiedene Vorstellungen und Definitionen. An dieser Stelle soll nur ein besonderer Aspekt des Betens hervorgehoben werden. Beten setzt voraus, dass der einzelne Mensch seine Begrenztheit akzeptiert. Der betende Mensch nimmt sich zurück. Er akzeptiert, dass für ihn nicht alles machbar ist. Er akzeptiert seine Grenzen. Wir müssen akzeptieren, dass es Situationen gibt, in denen wir unser Leben nicht mehr selber steuern können. Wir müssen Ohnmacht akzeptieren und aushalten. Jede und jeder von uns kennt solche Situationen. Der heutige Dank-, Buss- und Bettag bietet uns Gelegenheit, um über unsere persönlichen Grenzen nachzudenken und uns in Demut zu üben.

Liebe Mitbürgerinnen und Mitbürger, in unserer persönlichen Auseinandersetzung mit «danken», «Busse tun» und «beten», zu der wir am heutigen Tag eingeladen sind, haben wir alle die Chance, persönlich zu wachsen. Für unser persönliches Wachstum besonders wichtig ist der Austausch mit anderen Menschen. Wir brauchen die Mitmenschen in unserer näheren Umgebung und im Kanton. Genauso sind wir auf das Zusammenleben mit unseren Mitbürgerinnen und Mitbürgern in der Schweiz sowie auf den vorurteilsfreien Dialog mit den Menschen von und in anderen Ländern angewiesen. Auch darüber sollten wir am Eidgenössischen Dank-, Buss- und Bettag nachdenken.

Mit diesen Gedanken wünschen wir einen besinnlichen, von Dankbarkeit und Zuversicht getragenen Dank-, Buss- und Bettag.

Chur, im September 2010

Namens der Regierung

Der Präsident: Claudio Lardi

Der Kanzleidirektor: Dr. Claudio Riesen

15.09.2010
Mandat da la rogaziun federala 2010

La regenza a las abitantas ed als abitants dal chantun Grischun

Stimadas conburgaisas e stimads conburgais

Mintga onn, la terza dumengia da settember, celebrain nus la rogaziun federala. Engraziar, far penetienza, urar. … Questas trais noziuns èn francadas pli fitg en la lingua da la baselgia ch’en noss mintgadi. Tuttina èn differentas modas da cumportament e tenutas che vegnan exprimidas en las trais activitads «engraziar», «far penetienza» ed «urar» anc oz impurtantas per nus tuttas e per nus tuts.

Il pled «engraziel!» scuntrain nus savens en il mintgadi. Nus schain «engraziel fitg!» u «bun engraziament!». L’engraziar en la muntada da la rogaziun federala surpassa dentant talas furmas da cumportament. El sa basa sin in profund «engraziament» sentì. Bleras chaussas che nus possedain u che nus survegnin da noss conumans resentin nus sco normalas u avain l’impressiun ch’ellas ans sajan schizunt debitadas. Pir, cur che nus essan conscients che nus n’avain nagin dretg da survegnir talas, resentin nus ina vaira engraziaivladad er per nossa sanadad, per nossa segiranza materiala e per la pussaivladad da concepir nossa vita en in pajais liber. La rogaziun dad oz ans dat l’occasiun da realisar en moda conscienta l’evidenza da nossa vita persunala ed er d’esser engraziaivel per las chaussas da mintgadi.

Ils pleds «far penetienza» èn francads anc pli pauc en nossa lingua da mintgadi ch’il pled «engraziar». Nus enconuschain il verb «punir», quai che vul dir tant sco surpigliar las consequenzas negativas d’in sbagl che nus avain commess. Nus vegnin punids, pia chastiads. En il cas normal cunter nossa voluntad.

Auter èsi tar il «far penetienza». «Far penetienza» premetta noss giudizi sco er nossa prontadad da midar noss cumportament. Nus vulain puspè far bun las consequenzas d’in sbagl. Nus vulain emprender d’in sbagl ed ans cumportar auter en il futur. Tals process da midada èn pussaivels en il sectur religius, politic, professiunal e surtut er en il sectur privat. «Far penetienza» po uschia per exempel signifitgar che nus dumandain in uman che ans stat datiers per perdun per ina groppadad. En il conturn professiunal po «far penetienza» signifitgar d’annullar ina fatschenta malonesta u da restituir in gudogn exorbitant. Per las politicras e per ils politichers vul «far penetienza» tranter auter dir da star tar ina faussa decisiun e da surpigliar la responsabladad persuenter. La rogaziun dad oz ans porscha la chaschun da reponderar sinceramain noss cumportament envers la natira, envers noss conumans ed envers nus sezs e da tschertgar, sche necessari, pussaivladads da turnar, da far penetienza.

Igl existan er differentas imaginaziuns e definiziuns da la terza activitad che dat al di dad oz il num, numnadamain da «l’urar» . En quest lieu duai mo vegnir accentuà in aspect spezial da l’urar. Far uraziun premetta ch’il singul uman accepta sia finitad. L’uman che ura metta sasez enavos. El accepta che betg tut n’è realisabel per el. El accepta ses cunfins. Nus stuain acceptar ch’i dat situaziuns, nua che nus na pudain betg pli diriger nossa vita. Nus stuain acceptar la nunpussanza e la supportar. Mintgina e mintgin da nus enconuscha talas situaziuns. La rogaziun dad oz ans dat l’occasiun da reflectar davart noss cunfins persunals e d’exercitar umilitanza.

Stimadas conburgaisas e stimads conburgais, nossa confruntaziun persunala cun «engraziar», cun «far penetienza» e cun «urar», che nus essan envidads da far oz, ans dat la schanza d’ans sviluppar persunalmain. Il barat cun auters umans è fitg impurtant per noss svilup persunal. Nus duvrain ils conumans da noss proxim conturn e da noss chantun. Gist uschia essan nus er dependents da la convivenza da nossas conburgaisas e da noss conburgais svizzers sco er d’in dialog tolerant e liber da pregiudizis cun umans d’auters pajais ed en auters pajais. Nus duessan er reflectar davart quellas chaussas al di da la rogaziun federala.

Cun quests patratgs As giavischain nus ina rogaziun contemplativa ch'è purtada d’engraziaivladad e da confidenza.

Cuira, settember 2010

En num da la regenza

Il president: Claudio Lardi

Il chancelier: dr. Claudio Riesen

15.09.2010